Document ID: /fineweb-2-swissfilter-quality_10-filterrobots/filtered/03749.jsonl.gz/6

แก่นศักดิ์ ส.เพลินจิต มีชื่อจริงว่า พงษ์ศักดิ์ เชี่ยวชาญ เป็นชาวสมุทรปราการ มีฉายาว่ายอดมวย 2 พ.ศ. ได้เริ่มชกมวยเพราะมีพ่อเป็นนักมวยเก่า และเป็นคนส่งเสริมให้เอาดีทางด้านมวยไทย
ใช้ชื่อมวยว่าแก่นศักดิ์ ตะปูไทย ที่เวทีสำโรงเมื่อปี พ.ศ.2523 และเอาชนะคะแนนโอบะน้อย มรกต จากนั้นฝีมือชกมวยก็กล้าแกร่งขึ้นจนได้เข้าชกเวทีมวยมาตรฐานในเมืองกรุงครั้งแรกเมื่อปี พ.ศ.2529
ชกชนะคะแนนฟ้าสะท้าน ลูกพระบาท และเข้ามาอยุ่ในสังกัด ส.เพลินจิต เปลี่ยนมาใช้ชื่อมวยว่า แก่นศักดิ์ ส.เพลินจิต
แก่นศักดิ์ถือเป็นนักมวยครบเครื่อง แถมรูปหล่ออีกต่างหาก ชกได้รางวัลมามากมาย ชกจนได้คว้าแชมป์ฟลายเวต ของโปรแกรมการแข่งขันมวยเวทีราชดำเนินลุมพินี และการคว้าตำแหน่งนักมวยไทยยอดเยี่ยมประจำปี ของสมาคมผู้สื่อข่าวกีฬา